Artiklis vaatlen Eesti 2011. aasta parlamendivalimisi ja majanduse mõõdet hääletamisel ning uurin valimisperioodi jäänud majanduskriisi võimalikku mõju tulemitele. Tegemist on teatud mõttes pilootuuringuga, kus püüan leida valimistulemuste ja majandusnäitajate vahelise seose olulisusastet. Kui seos on olemas ja see on märkimisväärne, saab niisugusest raamistikust lähtudes teha edasisi valijakäitumise uuringuid ning ka ­valitsuste majanduspoliitiliste sammude analüüse. Lähtun Marina Costa Lobo ja Andre ­Freire (2005) Lõuna-Euroopa valimisuuringus ka­su­tatud meetodist: vaatlen, kuidas elekto­raat tunnetas majandusolukorda ja selgitan, kas reaalsete majandusnäitajate ja parteide elektoraadi muutuse vahel ringkondades on olemas seos.